CELEX: 32009L0058
Language: sl
Date: 2009-07-13 00:00:00
Title: Direktiva 2009/58/ES Evropskega parlamenta in Sveta z dne 13. julija 2009 o napravi za vleko traktorja in vzvratni prestavi kmetijskih ali gozdarskih traktorjev na kolesih (kodificirana različica) (Besedilo velja za EGP )

30.7.2009   
            
            
               SL
            
            
               Uradni list Evropske unije
            
            
               L 198/4
            
         
      DIREKTIVA 2009/58/ES EVROPSKEGA PARLAMENTA IN SVETA
   
   z dne 13. julija 2009
   o napravi za vleko traktorja in vzvratni prestavi kmetijskih ali gozdarskih traktorjev na kolesih
   (kodificirana različica)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 95 Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Direktiva Sveta 79/533/EGS z dne 17. maja 1979 o približevanju zakonodaje držav članic o napravi za vleko traktorja in vzvratni prestavi kmetijskih ali gozdarskih traktorjev na kolesih (3) je bila večkrat bistveno spremenjena (4). Zaradi jasnosti in racionalnosti bi bilo treba navedeno direktivo kodificirati.
            
         
               (2)
            
            
               Direktiva 79/533/EGS je ena od posamičnih direktiv v sistemu ES-homologacije, predvidenih v Direktivi Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih, kakor je bila nadomeščena z Direktivo 2003/37/ES Evropskega parlamenta in Sveta z dne 26. maja 2003 o homologaciji kmetijskih in gozdarskih traktorjev, njihovih priklopnikov in zamenljivih vlečenih strojev ter njihovih sistemov, sestavnih delov in samostojnih tehničnih enot (5) in ki določa tehnične predpise v zvezi z načrtovanjem in konstrukcijo kmetijskih ali gozdarskih traktorjev v zvezi s krmiljem. Ti tehnični predpisi se nanašajo na približevanje zakonodaje držav članic, da se omogoči uporaba postopka ES-homologacije, predvidenega v Direktivi 2003/37/ES, za vsak tip traktorja. Zato se določbe Direktive 2003/37/ES glede sistemov, sestavnih delov in samostojnih tehničnih enot teh vozil uporabljajo za to direktivo.
            
         
               (3)
            
            
               Ta direktiva ne bi smela posegati v obveznosti držav članic v zvezi z roki za prenos v nacionalno pravo in za začetek uporabe direktiv, navedenimi v delu B Priloge III –
            
         SPREJELA NASLEDNJO DIREKTIVO:
   Člen 1
   1.   V tej direktivi „traktor“ (kmetijski ali gozdarski) pomeni vsako motorno vozilo, ki je opremljeno s kolesi ali gosenicami in ima vsaj dve osi, katerega glavna funkcija je vlečna moč in ki je posebej namenjeno za vleko, potiskanje, prevažanje ali pogon nekaterih strojev, strojne opreme ali priklopnikov, namenjenih za uporabo v kmetijstvu in gozdarstvu. Lahko je opremljeno za prevažanje tovora in potnikov.
   2.   Ta direktiva se uporablja samo za traktorje, opredeljene v odstavku 1, ki so opremljeni s kolesi s pnevmatiko, in imajo največjo konstrukcijsko določeno hitrost med 6 in 40 km/h.
   Člen 2
   1.   Države članice ne smejo zavrniti podelitve ES-homologacije, izdaje dokumenta iz člena 2(u) Direktive 2003/37/ES ali podelitve nacionalne homologacije za tip traktorja zaradi razlogov v zvezi z napravo za vleko traktorja ali vzvratno prestavo, če ta izpolnjuje zahteve iz prilog I in II.
   2.   Države članice ne smejo izdati dokumenta iz člena 2(u) Direktive 2003/37/ES za tip traktorja, ki ne izpolnjuje zahtev te direktive.
   Države članice lahko zavrnejo podelitev nacionalne homologacije za tip traktorja, ki ne izpolnjuje zahtev te direktive.
   Člen 3
   Države članice ne smejo zavrniti registracije ali prepovedati prodaje, začetka uporabe ali uporabe traktorjev zaradi razlogov v zvezi z napravo za vleko traktorja ali vzvratno prestavo, če ta izpolnjuje zahteve iz prilog I in II.
   Člen 4
   Spremembe, potrebne za prilagoditev zahtev iz prilog I in II tehničnemu napredku, se sprejmejo v skladu s postopkom iz člena 20(3) Direktive 2003/37/ES.
   Člen 5
   Države članice sporočijo Komisiji besedila temeljnih določb predpisov nacionalne zakonodaje, sprejetih na področju, ki ga ureja ta direktiva.
   Člen 6
   Direktiva 79/533/EGS, kakor je bila spremenjena z direktivami iz dela A Priloge III, se razveljavi brez poseganja v obveznosti držav članic v zvezi z roki za prenos v nacionalno pravo in za začetek uporabe direktiv, navedenimi v delu B Priloge III.
   Sklicevanja na razveljavljeno direktivo se štejejo za sklicevanja na to direktivo in se berejo v skladu s korelacijsko tabelo iz Priloge IV.
   Člen 7
   Ta direktiva začne veljati dvajseti dan po objavi v Uradnem listu Evropske unije.
   Uporablja se od 1. januarja 2010.
   Člen 8
   Ta direktiva je naslovljena na države članice.
   
      V Bruslju, 13. julija 2009
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         E. ERLANDSSON
         
      
   
   
      (1)  UL C 10, 15.1.2008, str. 21.
   
      (2)  Mnenje Evropskega parlamenta z dne 11. decembra 2007 (UL C 323 E, 18.12.2008, str. 57) in Sklep Sveta z dne 22. junija 2009.
   
      (3)  UL L 145, 13.6.1979, str. 20.
   
      (4)  Glej del A Priloge III.
   
      (5)  UL L 171, 9.7.2003, str. 1.
   
      PRILOGA I
      
         NAPRAVA ZA VLEKO TRAKTORJA
      
      1.   Število
      
      Vsak traktor mora imeti posebno napravo, na katero je mogoče pritrditi povezavo, kakor je vlečni drog ali vlečna vrv.
      2.   Položaj
      
      Naprava mora biti pritrjena na sprednji del traktorja in biti opremljena s priklopnim sornikom.
      3.   Načrt
      
      Naprava mora biti tipa odprte čeljusti. Odprtina pri sredini zatiča mora biti 60 mm + 0,5/- 1,5 mm, globina čeljusti, merjena od sredine zatiča, pa mora biti 62 mm +/- 0,5 mm.
      Premer priklopnega sornika mora biti 30 + 1,5 mm. Priklopni sornik mora biti varovan z zatičem, ki ga varuje proti nekontroliranemu izpadu. Varovalka mora biti zavarovana proti izgubi.
      Toleranca + 1,5 mm ne bi smela veljati za proizvodno toleranco, temveč za dopustno odstopanje nazivnih mer za različne sornike.
   
   
      PRILOGA II
      
         VZVRATNA PRESTAVA
      
      Vsi traktorji morajo imeti napravo za vzvratno vožnjo, s katero je mogoče upravljati z vozniškega sedeža.
   
   
      PRILOGA III
      
         Del A
      
      
         Razveljavljena direktiva s seznamom sprememb
      
      (iz člena 6)
      
                  Direktiva Sveta 79/533/EGS
                  (UL L 145, 13.6.1979, str. 20)
               
               
                   
               
            
                  Direktiva Sveta 82/890/EGS
                  (UL L 378, 31.12.1982, str. 45)
               
               
                  Samo glede sklicevanj iz člena 1(1) na Direktivo 79/533/EGS
               
            
                  Direktiva 97/54/ES Evropskega parlamenta in Sveta
                  (UL L 277, 10.10.1997, str. 24)
               
               
                  Samo glede sklicevanj iz prve alinee člena 1 na Direktivo 79/533/EGS
               
            
                  Direktiva Komisije 1999/58/ES
                  (UL L 148, 15.6.1999, str. 37)
               
               
                   
               
            
         Del B
      
      
         Roki za prenos v nacionalno pravo in za začetek uporabe
      
      (iz člena 6)
      
                  Direktiva
               
               
                  Rok za prenos
               
               
                  Datum začetka uporabe
               
            
                  79/533/EGS
               
               
                  21. november 1980
               
               
                  —
               
            
                  82/890/ EGS
               
               
                  21. junij 1984
               
               
                  —
               
            
                  97/54/ES
               
               
                  22. september 1998
               
               
                  23. september 1998
               
            
                  1999/58/ES
               
               
                  30. junij 2000 (1)
                  
               
               
                  —
               
            
         (1)  V skladu s členom 2 Direktive 1999/58/EC:
      
         „1.   Od 1. julija 2000 države članice ne smejo:
         
                     —
                  
                  
                     zavrniti podelitve ES-homologacije, izdaje dokumenta, določenega v tretji alinei člena 10(1) Direktive 74/150/EGS, ali nacionalne homologacije za tip traktorja ali
                  
               
                     —
                  
                  
                     prepovedati začetka uporabe traktorjev,
                  
               če ti izpolnjujejo zahteve Direktive 79/533/EGS, kakor je bila spremenjena s to direktivo.
         2.   Od 1. januarja 2001 države članice:
         
                     —
                  
                  
                     ne smejo več izdati dokumenta, določenega v tretji alinei člena 10(1) Direktive 74/150/EGS, za tip traktorja, ki ne izpolnjuje zahtev Direktive 79/533/EGS, kakor je bila spremenjena s to direktivo,
                  
               
                     —
                  
                  
                     lahko zavrnejo nacionalno homologacijo za tip traktorja, ki ne izpolnjuje zahtev Direktive 79/533/EGS, kakor je bila spremenjena s to direktivo.“
                  
               
   
   
      PRILOGA IV
      
         KORELACIJSKA TABELA
      
      
                  Direktiva 79/533/EGS
               
               
                  Direktiva 1999/58/ES
               
               
                  Ta direktiva
               
            
                  Člen 1
               
               
                   
               
               
                  Člen 1
               
            
                   
               
               
                  Člen 2
               
               
                  Člen 2
               
            
                  Člen 3
               
               
                   
               
               
                  Člen 3
               
            
                  Člen 4
               
               
                   
               
               
                  Člen 4
               
            
                  Člen 5(1)
               
               
                   
               
               
                  —
               
            
                  Člen 5(2)
               
               
                   
               
               
                  Člen 5
               
            
                  —
               
               
                   
               
               
                  Člena 6 in 7
               
            
                  Člen 6
               
               
                   
               
               
                  Člen 8
               
            
                  Priloga I
               
               
                   
               
               
                  Priloga I
               
            
                  Priloga II
               
               
                   
               
               
                  Priloga II
               
            
                  —
               
               
                   
               
               
                  Priloga III
               
            
                  —
               
               
                   
               
               
                  Priloga IV